साहबजादे इरफ़ान अली ख़ान (जन्मः ७ जनवरी १९६७, मृत्यु: २९ अप्रैल २०२० निधन) फिल्म व टेलीविजन के अभिनेता थे। उन्होने द वारियर, मकबूल, हासिल, द नेमसेक, रोग जैसी फिल्मों में अपने अभिनय का लोहा मनवाया। हासिल फिल्म के लिये उन्हे वर्ष २००४ का फ़िल्मफ़ेयर सर्वश्रेष्ठ खलनायक पुरस्कार भी प्राप्त हुआ। वे हिन्दी सिनेमा की ३० से ज्यादा फिल्मों में अभिनय कर चुके हैं। इरफान हॉलीवुड में भी एक जाना पहचाना नाम हैं। वह ए माइटी हार्ट, स्लमडॉग मिलियनेयर, लाइफ ऑफ़ पाई और द अमेजिंग स्पाइडर मैन फिल्मों में भी काम कर चुके हैं। 2011 में उन्हें भारत सरकार द्वारा पद्मश्री से सम्मानित किया।  60वे राष्ट्रीय फिल्म पुरस्कार 2012 में इरफ़ान खान को फिल्म पान सिंह तोमर में अभिनय के लिए श्रेष्ठ अभिनेता पुरस्कार दिया गया।  2017 में प्रदर्शित हिंदी मीडियम फिल्म के लिए उन्हें फ़िल्मफ़ेयर सर्वश्रेष्ठ अभिनेता चुना गया। 2020 में प्रदर्शित अंग्रेज़ी मीडियम उनकी प्रदर्शित अंतिम फ़िल्म रही।

 जीवनी 
प्राथमिक जीवन और शिक्षा
इरफ़ान खान का जन्म राजस्थान में, एक मुस्लिम परिवार में, सईदा बेगम खान और यासीन अली खान के घर पर हुआ था। उनके माता-पिता टोंक जिले के खजुरिया गाँव से थे और टायर का कारोबार चलाते थे। उनका परिवार टोंक के नवाब परिवार से ताल्लुक रखता था। उन्होंने अपना बचपन टोंक तथा जयपुर में बिताया। जयपुर में उन्होंने स्कूली शिक्षा प्राप्त की तथा कॉलेज से स्नातक की डिग्री प्राप्त की। इरफान और उनके सबसे अच्छे दोस्त सतीश शर्मा क्रिकेट में अच्छे थे तथा बाद में, उन्हें साथ में को सीके नायडू प्रतियोगिता के लिए 23 साल से कम उम्र के खिलाड़ियों हेतु प्रथम श्रेणी क्रिकेट में कदम रखने के लिए चुना गया था। दुर्भाग्य से, धन की अभाव के कारण वे प्रतियोगिता में भाग लेने के लिए नहीं पहुँच सके।

उन्होंने 1984 में नई दिल्ली में राष्ट्रीय नाट्य विद्यालय (एनएसडी) में अध्ययन करने के लिए छात्रवृत्ति अर्जित की और वहीं से अभिनय में प्रशिक्षण प्राप्त किया।

निजी जीवन
23 फरवरी 1995 को, उन्होंने ने फिल्म लेखक और साथी एनएसडी स्नातक सुतापा सिकदर से शादी की। उनके दो बेटे हैं: बाबिल और अयान। इंडिया टुडे को २०११ में दिए गए एक साक्षात्कार में सिकदर ने उनके बारे में कहा, "वो हमेशा फोकस्ड रहते हैं। मुझे याद है कि वो घर आकर, सीधे बेडरूम जाकर किताबें पढ़ने लगते थे।" 2012 में उन्होंने अपने नाम की अंग्रेजी वर्तनी "" में बीच में एक अतिरिक्त "" (आर) डालकर "" कर दिया क्योंकि उनके मुताबिक उन्हें अपने नाम में एक अतिरिक्त र स्वर की ध्वनि पसंद है। 2016 में, उन्होंने खान को उनके नाम से हटा दिया क्योंकि वह चाहते थे कि उनका काम उन्हें परिभाषित करे, न कि उनका वंश।

निधन
इरफ़ान खान का निधन २९ अप्रैल २०२० को मुम्बई की कोकीलाबेन अस्पताल में हुआ था, जहाँ वे बृहदान्त्र संक्रमण से भर्ती थे। ठीक चार दिन पहले उनकी माता का जयपुर में निधन हुआ था जिसके अंतिम दर्शन नहीं कर पाये थे। वर्ष २०१८ में उन्हें न्यूरोएंडोक्राइन ट्यूमर (अंत:स्रावी ट्यूमर) का पता चला था, जिसके बाद वे एक साल के लिए ब्रिटेन में इलाज हेतु रहे। एक वर्ष की राहत के बाद वे पुनः कोलोन संक्रमण की शिकायत से मुम्बई में भर्ती हुए। इस बीच उन्होंने अपनी फ़िल्म अंग्रेज़ी मीडियम की शूटिंग की, जो उनकी अंतिम फिल्म थी। उन्हें अंत:स्रावी कैंसर था, जोकि हॉर्मोन-उत्पादक कोशिकाओं का एक दुर्लभ प्रकार का कैंसर है।

 प्रमुख फिल्में 
 वर्ष  फ़िल्म  चरित्र  टिप्पणी2020अंग्रेज़ी मीडियमलड़की के पिता की मुख्य भूमिका में2018कारवांब्लैकमेल2017करीब करीब सिंगल योगीडूब (फ़िल्म)जावेद हसनबंगालीहिंदी मीडियम2013डी-डे वली खानद लंच बॉक्स2011  ये साली ज़िन्दगी अरुण सात खून माफ़  वासिउल्लाह खान थैंक यू  विक्रम 2010  राईट या राँग विनय पटनायक  हिस्स विक्रम गुप्ता  नोक आउट बच्चू टोनी खोसला 2009  एसिड फैक्ट्री काइज़र  बिल्लू बारबर  बिल्लूविलास परदेसी  न्यूयॉर्क  रोशन (ऍफ़बीआई ऑफिसियल) 2008  भोपाल मूवी   स्लमडॉग मिलियनेयर  पुलिस इंस्पेक्टर  क्रेजी 4 डॉ॰ मुखर्जी  देहली 6   रोड टू लद्दाख  शफ़ीक  संडे  कुमार 2007  लाइफ़ इन ए... मेट्रो  मोंटी अ माइटी हार्ट  पार्टीशन   अंग्रेजी फ़िल्ममेरीडीयन  देवराज माइग्रेशन  अभय 2006  द नेमसेक  द किलर   यूँ होता तो क्या होता   सैनिकुडु   तेलुगु फ़िल्म सिर्फ़ २४ घंटे   मिस्टर १००  2005  दुबई रिटर्न  रोग   बुलेट  7 फेरे  मनोज चेहरा  चन्द्रनाथ दीवान  चॉकलेट   गरम  2004  शैडो ऑफ टाइम   अंग्रेजी फ़िल्मआन   चरस  2003  मकबूल  मकबूल हासिल   द बाइपास  पुलिस वाला धुंध  अजीत खुराना  फुटपाथ  शेख  सुपारी  2002  काली सलवार   गुनाह  ए सी पी दिग्विजय पाँडे बोकशू द मिथ   अंग्रेजी फ़िल्मप्रथा   अंग्रेजी फ़िल्म2001  द वॉरियर   कसूर  2000  घात  1998  सच अ लौंग जर्नी   बड़ा दिन  पुलिस इंस्पेक्टर 1997  प्राइवेट डिटेक्टिव  इंस्पेक्टर ख़ान 1994  वादे इरादे  1991  एक डॉक्टर की मौत  1990  चाणक्य  दृष्टि  राहुल 1989  कमला की मौत  अजीत 1988  सलाम बॉम्बे  

टीवी धारावाहिक व डॉक्यूमेंट्री फिल्म

 वर्ष  धारावाहिक  चरित्र  टिप्पणी 1994  द ग्रेट मराठा  नजीबुद्दौला (रोहिल्ला सरदार)  1994  चंद्रकांता (टीवी शृंखला)  बद्रीनाथ  1992  चाणक्य  सेनापति भद्रसाल 

 नामांकन और पुरस्कार 
 फ़िल्मफ़ेयर पुरस्कार 
 2018 - फ़िल्मफ़ेयर सर्वश्रेष्ठ अभिनेता पुरस्कार - हिंदी मीडियम
 2008 - फ़िल्मफ़ेयर सर्वश्रेष्ठ सहायक अभिनेता पुरस्कार - लाइफ़ इन ए... मेट्रो
 2004 - फ़िल्मफ़ेयर सर्वश्रेष्ठ खलनायक पुरस्कार - हासिल
नागरिक सम्मान
 २०११ - पद्म पुरस्कार

 सन्दर्भ 

 बाहरी कड़ियाँ 

 
 चंद्रकांता

श्रेणी:1967 में जन्मे लोग
श्रेणी:२०२० में निधन
श्रेणी:जयपुर के लोग
श्रेणी:भारतीय अभिनेता
श्रेणी:श्रेष्ठ अभिनेता के लिए राष्ट्रीय फ़िल्म पुरस्कार विजेता
श्रेणी:फ़िल्मफ़ेयर पुरस्कार विजेता
श्रेणी:पद्मश्री प्राप्तकर्ता
श्रेणी:हॉलीवुड अभिनेता